Oʻzbekiston Respublikasining ayrim qonun hujjatlariga qoʻshimcha va oʻzgartirishlar kiritish toʻgʻrisida
(law, 2025-01-20)

Keyingi yillarda mamlakatimizda qishloq xoʻjaligi mahsulotlari eksporti bilan bogʻliq xizmatlarni koʻrsatish sohasiga xususiy sektorni jalb etish, bu borada tadbirkorlik subyektlari uchun qulay shart-sharoitlar yaratish boʻyicha tizimli ishlar amalga oshirilmoqda. Shu bilan birga karantin ostidagi mahsulotni Oʻzbekiston Respublikasi hududidan olib chiqishda qoʻshimcha qulayliklar yaratish, bu mahsulotning fumigatsiyasi boʻyicha tartib-taomillarni yanada soddalashtirish, ushbu faoliyatni amalga oshirishda xususiy sektor ishtirokini kengaytirish zaruriyati yuzaga kelmoqda. Mazkur Qonun bilan “Oʻsimliklar karantini toʻgʻrisida”gi Oʻzbekiston Respublikasi Qonuniga yuridik shaxslarga Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni litsenziya asosida amalga oshirish huquqini berishni nazarda tutuvchi qoʻshimcha va oʻzgartirishlar kiritilmoqda. “Litsenziyalash, ruxsat berish va xabardor qilish tartib-taomillari toʻgʻrisida”gi Oʻzbekiston Respublikasi Qonunida Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni litsenziyalash tartibi, shuningdek mineral oʻgʻitlarni va oʻsimliklarni himoya qilish uchun foydalaniladigan kimyoviy vositalarning ulgurji hamda chakana savdosi va Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni litsenziyasiz amalga oshirganlik uchun jarimalar miqdorlari belgilanmoqda. “Davlat boji toʻgʻrisida” Oʻzbekiston Respublikasi Qonunida mineral oʻgʻitlarning va oʻsimliklarni himoya qilish uchun foydalaniladigan kimyoviy vositalarning ulgurji va chakana savdosi boʻyicha faoliyatni hamda Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni litsenziyalaganlik uchun davlat boji miqdorlari belgilanmoqda. Ushbu Qonun karantin ostidagi mahsulotning fumigatsiyasi boʻyicha faoliyatning yuridik shaxslar tomonidan amalga oshirilishiga hamda bunday mahsulotni eksport qiluvchilar uchun qulay shart-sharoitlar yaratilishiga xizmat qiladi. 1-modda. Oʻzbekiston Respublikasining 1995-yil 31-avgustda qabul qilingan “Oʻsimliklar karantini toʻgʻrisida”gi 113-I-sonli Qonuniga (Oʻzbekiston Respublikasining 2018-yil 9-iyulda qabul qilingan OʻRQ-484-sonli Qonuni tahririda) (Oʻzbekiston Respublikasi Oliy Majlisi palatalarining Axborotnomasi, 2018-yil, № 7, 429-modda; 2020-yil, № 1, 4-modda; 2021-yil, № 1, 13-modda, № 4, 287-modda, 4-songa ilova; 2022-yil, № 1, 1-modda; 2024-yil, № 1, 7-modda) quyidagi qoʻshimcha va oʻzgartirishlar kiritilsin: 1) 6-modda birinchi qismining beshinchi xatboshisi “reeksport uchun fitosanitariya sertifikatini berish” degan soʻzlardan keyin “Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni litsenziyalash” degan soʻzlar bilan toʻldirilsin; 2) 11-moddaning birinchi qismi: quyidagi mazmundagi oʻn birinchi xatboshi bilan toʻldirilsin: “yuridik shaxslarga Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni amalga oshirish uchun litsenziya beradi”; oʻn birinchi — oʻttizinchi xatboshilari tegishincha oʻn ikkinchi — oʻttiz birinchi xatboshilar deb hisoblansin; 3) 24-moddaning matni quyidagi tahrirda bayon etilsin: “Karantin ostidagi mahsulot olib kirilayotganda, Oʻzbekiston Respublikasi hududida tashilayotganda transport vositalaridagi va boʻsh omborlardagi fumigatsiya ishlari zararsizlantirish (fumigatsiya) boʻlimlari tomonidan amalga oshirilib, ularning yakunlari boʻyicha zararsizlantirish toʻgʻrisidagi dalolatnoma rasmiylashtiriladi. Oʻzbekiston Respublikasidan olib chiqilayotgan karantin ostidagi mahsulotning fumigatsiyasi ushbu faoliyatni amalga oshirish uchun litsenziyaga ega boʻlgan yuridik shaxslar tomonidan amalga oshirilib, uning yakunlari boʻyicha zararsizlantirish toʻgʻrisidagi dalolatnoma rasmiylashtiriladi”. 2-modda. Oʻzbekiston Respublikasining 2020-yil 6-yanvarda qabul qilingan “Davlat boji toʻgʻrisida”gi OʻRQ-600-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2020-yil, № 1, 1-modda, № 3, 201-modda, № 5, 298-modda, № 10, 593-modda, № 12, 691-modda; 2021-yil, № 1, 13-modda, 4-songa ilova, № 7, 661-modda, № 8, 800, 803-moddalar, № 10, 968-modda; 2022-yil, № 2, 76-modda, № 3, 214, 216-moddalar, № 4, 340-modda, № 5, 463, 464, 467-moddalar, № 12, 1186-modda; 2023-yil, № 2, 103-modda, № 3, 186-modda, № 4, 265, 269-moddalar, № 6, 444, 445-moddalar, № 7, 538-modda; 2024-yil, № 1, 5, 6, 7-moddalar, № 2, 101, 105, 107, 108, 111, 112, № 7, 628-modda, № 8, 819, 823, 831-moddalar) ilova quyidagi mazmundagi 52-band bilan toʻldirilsin: 3-modda. Oʻzbekiston Respublikasining 2021-yil 14-iyulda qabul qilingan “Litsenziyalash, ruxsat berish va xabardor qilish tartib-taomillari toʻgʻrisida”gi OʻRQ-701-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2021-yil, № 7, 661-modda; 2022-yil, № 4, 340-modda, № 5, 465-modda; 2023-yil, № 2, 103-modda, № 3, 185-modda, № 7, 533-modda, № 9, 710-modda, № 11, 921, 923-moddalar; 2024-yil, № 1, 5, 7-moddalar, № 2, 105, 112-moddalar, № 7, 628-modda, № 8, 819-modda) quyidagi qoʻshimcha va oʻzgartirishlar kiritilsin: 1) 16-moddaning: birinchi qismi quyidagi mazmundagi beshinchi xatboshi bilan toʻldirilsin: “Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyat”; beshinchi — toʻqqizinchi xatboshilari tegishincha oltinchi — oʻninchi xatboshilar deb hisoblansin; ikkinchi qismidagi “ikkinchi — toʻqqizinchi xatboshilarida nazarda tutilgan” degan soʻzlar “ikkinchi — oʻninchi xatboshilarida nazarda tutilgan” degan soʻzlar bilan almashtirilsin; 2) 1-ilova quyidagi mazmundagi 60-pozitsiya bilan toʻldirilsin: 3) 4-ilovaning I-boʻlimi quyidagi mazmundagi 53 va 54-pozitsiyalar bilan toʻldirilsin: 4-modda. Oʻzbekiston Respublikasi Qishloq xoʻjaligi vazirligi huzuridagi Oʻsimliklar karantini va himoyasi agentligi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 5-modda. Oʻzbekiston Respublikasi Vazirlar Mahkamasi: ushbu Qonun 1-moddasining 1-bandida nazarda tutilgan Oʻzbekiston Respublikasidan olib chiqilayotgan karantin ostidagi mahsulotning fumigatsiyasi boʻyicha faoliyatni litsenziyalash tartibini ushbu Qonun rasmiy eʼlon qilingan kundan eʼtiboran olti oy ichida ishlab chiqsin va tasdiqlasin; ushbu Qonun 1-moddasi 3-bandining uchinchi xatboshisida nazarda tutilgan yuridik shaxslar tomonidan Oʻzbekiston Respublikasidan olib chiqilayotgan karantin ostidagi mahsulotning fumigatsiyasini amalga oshirish tartibini ushbu Qonun rasmiy eʼlon qilingan kundan eʼtiboran olti oy ichida ishlab chiqsin va tasdiqlasin; hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 6-modda. Ushbu Qonun rasmiy eʼlon qilingan kundan eʼtiboran olti oy oʻtgach kuchga kiradi.